9. ΑΝΑΓΚ. ΝΟΜΟΣ υπ' αριθ. 491 της 30/31 Ιουλ. 1945 Περί παροχής ενισχύσεως υπό του Δημοσίου εις Αγιορειτικάς Μονάς κλπ. Άρθρ.1.-Εγκρίνεται η εκ του Δημοσίου Ταμείου παροχή προς Αγιορειτικάς Μονάς οικονομικής ενισχύσεως αρχομένης από του οικον. έτους 1945-46, ης το ποσόν οριζόμενον δια του προϋπολογισμού των εξόδων του Υπουργείου των Οικονομικών δεν δύναται να ή έλασσον των δραχμών δέκα πέντε εκατομμυρίων ετησίως. Δια του Ν.Δ. 324/1947 (τόμ.26 σελ. 144,03) ωρίσθη ότι τα ως άνω καταβαλλόμενα ποσά αναπροσαρμόζονται εκάστοτε επί συντελεστήν οριζόμενον δια πράξεως του Υπουργ. Συμβουλίου. Η κατά Μονήν κατανομή της ανωτέρω επιχορηγήσεως ενεργείται δι' αποφάσεως του Υπουργού των Οικονομικών, η δε πληρωμή του εις εκάστην Μονήν καθορισθησομένου ποσού ενεργείται είτε εφ' άπαξ, είτε τμηματικώς. Άρθρ.2.-Εγκρίνεται η εκ του Δημοσίου Ταμείου παροχή προς το Ταμείον Ανταλλαξίμων Κοινοτικών και Κοινωφελών Περιουσιών οικονομικής ενισχύσεως εκ δραχμών πεντακοσίων χιλιάδων ετησίως, αρχομένης από του οικον. έτους 1945-46, της προς τούτο απαιτουμένης πιστώσεως αναγραφομένης εις τον προϋπολογισμόν των εξόδων του Υπουργείου των Οικονομικών. Άρθρ.3.-Η ισχύς του παρόντος άρχεται από της δημοσιεύσεως τούτου εις την Εφημερίδα της Κυβερνήσεως. (Αντί για τη σελ.415)  Σελ. 415(α) Τεύχος 1315 Σελ. 111 Άγιον Όρος 33.Λ.α.9 323 